|  |  |  |
| --- | --- | --- |
| Prvi.jpg | | 22. II 2019. Број **31/19** |
|  |  | |

|  |
| --- |
| САОПШТЕЊЕ ЗА МЕДИЈЕ |
| **фебруар 2019.** |

**Просјечна плата након опорезивања у јануару 887 КМ**

**Највиша просјечна плата након опорезивања у подручју *Финансијске дјелатности и дјелатности осигурања* 1 375 КМ, а најнижа у подручју *Умјетност, забава и рекреација* 599 КМ**

Просјечна мјесечна плата након опорезивања у Републици Српској,исплаћена у јануару 2019. године износила је887 КМ, а просјечна мјесечна бруто плата 1 377 КМ.

Просјечна плата након опорезивања исплаћена у јануару 2019. у односу на исти мјесец претходне године номинално је већа за 7,5%, док је у односу на децембар 2018. номинално мања за 0,4%.

Посматрано по подручјима, у јануару 2019. године, највиша просјечна плата након опорезивања исплаћена је у подручју *Финансијске дјелатности и дјелатности осигурања* и износила је 1 375 КМ. Са друге стране, најнижа просјечна плата након опорезивања у јануару 2019. исплаћена је у подручју *Умјетност, забава и рекреација*599 КМ.

У јануару 2019. године, у односу на децембар 2018, највећи номинални раст плате након опорезивања забиљежен је у подручјима *Пословање некретнинама* 8,4%, *Производња и снабдијевање електричном енергијом, гасом, паром и климатизација* 1,9%и *Вађење руда и камена* 1,6%.

Смањење плате, у номиналном износу, забиљежено је у подручјима *Дјелатности пружања смјештаја, припреме и послуживања хране, хотелијерство и угоститељство* 7,2%, *Стручне, научне и техничке дјелатности* 4,7%и *Саобраћај и складиштење* 2,8%.

км



Графикон 1. Просјечнe платe након опорезивања по мјесецима

**Мјесечна инфлација у јануару 2019. године 0,2%**

**Годишња инфлација (I 2019/I 2018) 1,4%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у јануару 2019. године у односу на претходни мјесец у просјеку су више за 0,2%, док су на годишњем нивоу у просјеку више за 1,4%.

Од 12 главних одјељака производа и услуга, више цијене забиљежене су у шест, ниже цијене у два, док су цијене у четири одјељка у просјеку остале непромијењене.

Највећи раст цијена у јануару забиљежен је уодјељку *Алкохолна пића и дуван* (2,8%) због виших цијена у групи Дуван од 4,5%, односно усљед повећаних акциза на дуван и дуванске производе од 1. јануара 2019. године, затим у одјељку *Храна и безалкохолна пића* (1,5%) усљед виших (сезонских) цијена у групама поврће од 11,1% и воће од 2,9%, као и виших набавниих цијена у групи остали прехрамбени производи од 1,3% и безалкохолна пића и воћни сокови од 1,0%. Више цијене у јануару забиљежене су и у одјељку *Рекреација и култура* (0,5%) усљед виших цијена у групи новине и часописи од 5,1%, те у одјељку *Остала добра и услуге* (0,3%) усљед виших цијена у групи Производи за личну његу од 0,6%. Више цијене забиљежене су још и у одјељцима *Намјештај и покућство* (0,1%) и *Ресторани и хотели* (0,1%).

У одјељцима *Становање,* *Здравство,* *Комуникације* и *Образовање* цијене су у просјеку остале непромијењене.

Највећи пад цијена у јануару забиљежен је у одјељку *Одјећа и обућа* (6,3%) усљед великог броја снижених цијена конфекције 6,9% и обуће 4,9%, а затим и у одјељку *Превоз* (0,7%) усљед нижих цијена у групи Моторна возила од 4,4% и у групи Горива и мазива од 0,5%.

Графикон 2. Мјесечна и годишња инфлација

**Покривеност увоза извозом у јануару 2019. године 90,9%**

У јануару 2019. године остварен је извоз у вриједности од 256 милиона КМ, што је за 12,3% мање у односу на исти период претходне године. Увоз је, у истом периоду, износио 281 милион КМ, што је за 2,5% мање у односу на исти период претходне године.

У оквиру укупно остварене робне размјене Републике Српске са иностранством у јануару 2019. године, проценат покривености увоза извозом износио је 90,9%.

У погледу географске дистрибуције робне размјене Републикe Српскe са иностранством, у јануару 2019. године, највише се извозило у Италију и то у вриједности од 42 милиона КМ, односно 16,3% и у Хрватску  
33 милиона КМ, односно 13,0% од укупно оствареног извоза. У истом периоду, највише се увозило из Србије и то у вриједности од 51 милион КМ, односно 18,0% и из Италије, у вриједности од 35 милиона КМ, односно 12,4% од укупно оствареног увоза.

Посматрано по групама производа, у јануару 2019. године, највеће учешће у извозу остварује електрична енергија са 30 милиона КМ, што износи 11,9% од укупног извоза, док највеће учешће у увозу остварују лијекови, са укупном вриједношћу од 13 милиона КМ, што износи 4,7% од укупног увоза.

хиљ. КМ

Графикон 3. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Славица Кукрић  [slavica.kukric@rzs.rs.ba](mailto:slavica.kukric@rzs.rs.ba) |
| **Статистика спољне трговине**  Владимир Ламбета  [vladimir.lambeta@rzs.rs.ba](mailto:vladimir.lambeta@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек  ¹ - процјена |

|  |
| --- |
|  |
| Саопштење припремило одјељење за публикације, односе са јавношћу и повјерљивост статистичких података |
| Владан Сибиновић, начелник одјељења и главни уредник  Издаје Републички завод за статистику,  Република Српска, Бања Лука, Вељка Млађеновића 12д  Проф. др Јасмин Комић, в.д. директора Завода  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file:///\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |